《寒夜怨》
清代·杜漺

冻草不可结，树寒枝相依。蛾眉夜分明，愁思不得歧。

漏远耳转亲，月落心欲危。孤衾光明灭，照见双凤丝。

双凤何熠熠，羽毛立离离。回眸敛精魄，悲来还自持。

寝兴忽晻暧，息定意旋移。殷勤结良梦，为寄心相知。

作者简介：（1622—1685）清山东滨州人，字子濂，号湄村。顺治四年进士。任直隶真定推官，屡决大狱。官至河南参政，兼理驿传盐法。行保甲，剔盐弊，尤以除溺女淹丧锢婢等事为善政。家世工书，至漺尤遒媚。有《湄村全集》、《湄村吟》等。